Downloaded from YTS.MX
Official YIFY movies site: YTS.MX
ΒΑΣΙΣΜΕΝΟ ΣΕ ΑΛΗΘΙΝΗ ΙΣΤΟΡΙΑ ΚΑΙ ΑΝΑΦΟΡΕΣ ΖΩΝΤΩΝ ΜΑΡΤΥΡΩΝ...
"ΕΠΙΘΥΜΟΥΜΕ ΔΙΑΚΑΩΣ ΝΑ ΓΝΩΡΙΖΕΤΕ
ΟΤΙ ΘΕΛΟΥΜΕ ΝΑ ΕΙΜΑΣΤΕ ΚΑΙ ΕΠΙΜΕΝΟΥΜΕ ΝΑ ΘΕΩΡΟΥΜΑΣΤΕ
ΚΟΜΜΑΤΙ ΤΗΣ ΑΜΕΡΙΚΑΝΙΚΗΣ ΔΗΜΟΚΡΑΤΙΑΣ ΜΑΣ, ΟΧΙ ΚΑΤΙ ΞΕΧΩΡΙΣΤΟ ΑΠΟ ΑΥΤΟ".
ΜΑΙΡΗ ΜΑΚΛΑΟΥΝΤ ΜΠΕΘΟΥΝ
ΣΑΝ ΠΙΕΤΡΟ, ΙΤΑΛΙΑ, ΔΕΚΕΜΒΡΙΟΣ 1943
Εμπρός, πάμε!
Πάμε! Εμπρός!
Είναι νεκρός! Άσ' τον! Έλα, πάμε!
Αγαπημένε μου Μπίλι, ανησυχώ για σένα.
Μου λείπεις πολύ. Γιατί δεν μου γράφεις;
Δεν ξέρω αν λάβεις αυτό το γράμμα.
Προσεύχομαι να επιστρέψεις.
Μου λείπεις πολύ. Γιατί δεν μου έγραψες;
Αγαπημένε μου Γουίλιαμ, γύρνα σύντομα. Είναι όλα καλά;
Είμαι στο μέτωπο πάνω από έναν χρόνο.
Μπαμπά, μου λείπεις.
Αγαπημένε Μάικλ, προσεύχομαι να επιστρέψεις.
Σε σκέφτομαι κάθε μέρα.
Μου λείπεις πάρα πολύ.
Πέρασε πολύς καιρός...
Είμαστε σε μικρή απόσταση από...
Έγραψα δύο ή τρεις φορές τελευταία...
Πέρασε πολύς καιρός...
Ανησυχώ πολύ για σένα. Γιατί δεν μου έγραψες;
ΜΠΛΟΥΜΦΙΛΝΤ, ΠΕΝΣΥΛΒΑΝΙΑ 1942
Έιμπραμ Ντέιβιντ, πάψε να γελοιοποιείσαι σουλατσάροντας με...
Μαίρη Κάθριν, μην τολμήσεις.
Δεν είναι σωστό. Κι ειλικρινά...
Φύγε από μπροστά της.
Δεν πρόκειται.
Εντάξει. Καλά.
Λίνα, γερμανικό υποβρύχιο, ευθεία χαμηλά, εννέα μοίρες δυτικά.
Άντε!
Προσοχή!
Μην ανησυχείς, δις Λίνα Ντέρικοτ, είσαι ασφαλής στο αεροπλάνο μου.
Σήκωσέ το! Γερμανικό αεροπλάνο δεξιά!
- Κυρία μου. - Ευχαριστώ.
Έιμπραμ Ντέιβιντ, θα με βάλεις σε μπελάδες.
- Συγγνώμη, αλλά... - Η μητέρα μου μας βλέπει.
Μα ήμασταν σε αποστολή μάχης.
- Ξεφύγαμε από εχθρό. - Η Μαίρη Κάθριν δεν είναι Χίτλερ.
Είσαι σίγουρη;
Δεν είναι αστείο.
Άκουσες κι εσύ τον Έντουαρντ Μάροου.
Είπε ότι ο Χίτλερ είναι τέρας.
Γι' αυτό ακριβώς πάω να πολεμήσω.
Μην κάνεις μούτρα.
Θα μου λείψεις, αυτό είναι όλο.
- Απίστευτο, θα καταταγείς. - Μην αγχώνεσαι.
Βλέπεις τι καλά οδηγώ τη Chevrolet;
Κάνω εξάσκηση για το πιλοτήριο.
Έιμπραμ, είναι σοβαρό.
- Ξέρω ότι το ξέρεις... - Ανησυχείς για μένα;
Ή επειδή δεν θα κάνουμε τη Μαίρη Κάθριν και τις φίλες της να ζηλεύουν;
Βασικά, εδώ είναι...
Πράγματι.
Έλα τώρα, Λίνα.
Μάλιστα.
- Γεια σας, κυρία Ντέρικοτ. Καλημέρα. - Επίσης, Έιμπραμ.
Μην ανησυχείς, δεσποινίς Λίνα. Θα σου γράφω όποτε μπορώ.
Βλέπω ότι σ' έφερε πάλι αυτό το αγόρι.
Είστε πολύ κοντά.
Μήπως θες να μας πεις κάτι;
- Θεία, είμαστε απλώς φίλοι. - Ελπίζω μόνο αυτό.
Έμα, σύντομα θα γίνει 18.
Θα πάει στο πανεπιστήμιο.
Θα έχει πολλά αγόρια εκεί.
Μη βιάζεσαι όπως η μαμά σου.
Πήγαινε να πλυθείς. Θέλουμε να μας βοηθήσεις απόψε.
Μάλιστα.
Λίνα;
Μπράβο σου, κορίτσι μου.
Η μαμά σου θέλει να φτιάξω τα γεύματα κόσερ και να τα σερβίρω.
Και θα χαρείς να μάθεις ότι ο κύριος Ντέιβιντ με προσέλαβε
για τη γιορτή του αγοριού σου.
Δεν είναι το αγόρι μου.
Τότε, γιατί χαμογελάς;
Δεν θέλω να της φουσκώνεις τα μυαλά με τέτοια λόγια.
Είναι Εβραίος. Δεν γίνεται και το ξέρεις.
Έμα, απλώς διασκεδάζει.
Πρέπει να διασκεδάσει με έναν νέγρο.
Και πάνω απ' αυτό, μιλάς για σπουδές.
Ξέρεις ότι δεν έχουμε λεφτά για να σπουδάσει.
Θα βρούμε όσα χρειάζεται για να πάει το κορίτσι πανεπιστήμιο.
Τότε θέλω να σε δω να το κάνεις, Σούζι.
Ο ραβίνος Γουάιζ έχει συνάντηση με τον πρόεδρο Ρούσβελτ.
Πρέπει να βοηθήσουμε στη διάσωση.
Ο Χίτλερ σκότωσε δύο εκατομμύρια Εβραίους,
και μαθαίνω ότι συμπεριλαμβάνονται γυναίκες και παιδιά.
Δεν θα κάθομαι άπραγος.
Βασιζόμαστε σε όποιον αξιωματούχο μπορούμε για την ανθρωπιστική βοήθεια.
Πρόκειται για μια ασύλληπτη φρικαλεότητα.
Υπήρχαν στρατόπεδα συγκέντρωσης, και τώρα στρατόπεδα εξόντωσης.
Είναι γενναίος ο Έιμπραμ σου.
Με συγχωρείτε.
Όχι, ευχαριστώ.
Πράγματι.
Ήθελε να μπει στη μονάδα Ρίτσι Μπόι αλλά δεν ξέρει καλά γερμανικά.
Επιτέλους. Στη θέση όπου ανήκεις.
Δεν μπορώ να μείνω. Η γιορτή είναι για σένα. Πήγαινε μέσα.
Ωραία γιορτή αποχαιρετισμού.
Μόνο για τη φρίκη του πολέμου μιλάνε.
Είναι όντως φρικτός.
Προτιμώ να είμαι εδώ έξω μαζί σου.
Θα μου λείψεις, Λίνα.
Κι εμένα.
Αλλά...
Αλλά καλύτερα να πάω μέσα.
Αν η μητέρα μου το ήξερε θα με σκότωνε.
Τουλάχιστον δεν θα σκοτώσεις τη Μαίρη Κάθριν.
Είναι απαίσια. Σου φέρεται άσχημα λόγω του χρώματός σου.
Δεν είναι ο μόνος λόγος.
Της αρέσεις.
Νομίζει ότι φλερτάρουμε, αν και δεν ισχύει. Είμαστε...
μόνο φίλοι.
Λες συχνά αυτήν την ιστορία στους άλλους.
Ίσως αρχίσαμε να το πιστεύουμε.
Φίλα με.
Δεν σε φιλάω. Τι λες;
Με έκανες να σ' αγαπήσω
Δεν ήθελα να το κάνω
Τραγουδάς χάλια.
Με έκανες να σε θέλω Και το ήξερες από τότε
Σταμάτα. Πάψε!
Θεέ μου.
Όταν με φιλήσεις.
Λίνα Ντέρικοτ...
σ' έχω ερωτευτεί.
Ξέρω ότι το νιώθεις κι εσύ.
Θα πολεμήσω σ' αυτόν τον πόλεμο και...
Θέλω να βάλεις αυτό το δαχτυλίδι και να με περιμένεις
για να παραδεχτούμε αυτό που αρνούμαστε εδώ και καιρό.
Ξέρεις ότι δεν είναι σωστό στα μάτια πολλών ανθρώπων.
Μόνο τα δικά μας μάτια μετρούν.
Λίνα.
Δεν θα 'πρεπε να δουλεύεις;
- Μάλιστα. - Τον δίσκο.
Μάλιστα.
Γεια σας, κα Ντέρικοτ.
Αν θες να φλερτάρεις την κόρη μου,
να έρθεις στο σπίτι μου σαν κανονικός κύριος
και να ρωτήσεις εμένα και τον πατέρα της.
Με καταλαβαίνεις;
Μάλιστα, κυρία.
Όταν γυρίσω από τον πόλεμο,
θα 'ναι η πρώτη μου αποστολή.
ΤΑΧΥΔΡΟΜΕΙΟ ΗΠΑ
- Κάτι από τα αγόρια μου; - Συγγνώμη, κυρία.
Πού βρήκες το δαχτυλίδι;
Σε κουτί Cracker Jack.
- Κοριτσάκι μου! - Συγγνώμη, μαμά.
Λίγους μήνες έχει που έφυγε.
Ο άντρας σου λείπει περισσότερο κι ούτε ξέρεις πού είναι.
Πρόσεχε εσύ.
Μάλλον δεν πήρε γράμμα.
Από πότε βάζουν δαχτυλίδια σε κουτιά Cracker Jack;
Χιλιάδες γυναίκες με στρατιωτική εκπαίδευση και πειθαρχία
υπηρετούν τώρα σε όλη τη χώρα και στο εξωτερικό.
Χρειάζονται χιλιάδες ακόμα, από όλα τα κοινωνικά στρώματα.
Πωλήτριες, εργάτριες, βιβλιοθηκάριοι,
νοικοκυρές, καλλιτέχνιδες...
- Άσ' το και πρόσεχε. - Μάλιστα, κυρία.
...όλα τα δόγματα, για το μεγάλο βήμα,
έτοιμες να υπηρετήσουν
στις δουλειές που καταφέρνουν καλύτερα.
Σε σχολές αξιωματικών...
Με συγχωρείτε.
Συγγνώμη.
Μαμά;
Ήταν το αμάξι του κου Ντέιβιντ;
Έλα να καθίσεις.
Ο κος Ντέιβιντ το έφερε για σένα.
- Μαμά! - Το ξέρω, μωρό μου.
Δεν μιλάει καθόλου. Εδώ και βδομάδες.
Ναι, το ξέρω.
Κλείστηκε στον εαυτό της.
Τον κακόμοιρο.
Γνωρίζονταν από παιδιά.
Μα μόλις είχε φτάσει εκεί.
Ελπίζω να γυρίσει ο Λάιονελ με λεφτά για τις σπουδές της.
Τουλάχιστον να της δώσουμε αυτό.
- Έχει γυρίσει ποτέ με λεφτά; - Μην το κάνεις αυτό.
Νόμιζα ότι κοιμόσουν.
Μάλλον δεν μπορούσε.
Μαμά, πήρα μια απόφαση.
Μάλιστα.
Αφού αποφοιτήσω...
θα καταταγώ στον στρατό.
Για να πολεμήσω τον Χίτλερ.
Κοίτα με, μωρό μου.
Ξέρω ότι πονάς για τον Έιμπραμ, όπως όλοι,
αλλά δεν είναι λόγος για να μπεις στον στρατό.
Κι απ' ό,τι ακούω,
μόνο ένα κάνουν οι νέγρες στον στρατό.
Μαγειρεύουν και καθαρίζουν για τους λευκούς. Αυτό το κάνεις κι εδώ.
Θα πας στο πανεπιστήμιο.
Με τι λεφτά;
Θα καταταγώ στον στρατό...
μόλις αποφοιτήσω.
Αυτό θα κάνω.
- Δεν έχω χρόνο, μαμά. - Έχεις μπόλικο χρόνο.
Πάψε να γκρινιάζεις. Όλο γκρίνια, γκρίνια.
- Νομίζω ότι εδώ είμαι. - Εδώ;
Ορίστε. Πάρε αυτό. Και θα τρως, ακούς;
Σούζι, σου είπε ότι επιτρέπεται μόνο μία βαλίτσα,
και έχεις ήδη βάλει φαγητό.
Θα μυρίζουν τα ρούχα της χοιρινό και φασόλια.
"Μπέτι-Αν Μόρις".
"Σουζάν Τζόουνς".
"Λίνα Ντέρικοτ".
- Ναι. Με φωνάζουν. - Ώρα για επιβίβαση.
- Θα μας λείψεις. - Κι εμένα θα μου λείψετε.
Σ' αγαπάμε.
- Κι εγώ σας αγαπώ. - Σ' αγαπώ...
- Θα γράψω. Το υπόσχομαι. - Εντάξει.
- Αντίο. - Αντίο.
Ελπίζω να μην πάθει τίποτα.
Καλά θα είναι.
Επιβιβαστείτε!
Έμα; Κλαις;
Σιγά μη στείλουν νέγρες στην Ευρώπη, πόσο μάλλον στον Χίτλερ.
Σκούπισε τα μάτια σου κι έλα. Το πολύ στην Τζόρτζια να φτάσει.
Ελάτε μαζί μου.
Όχι εσείς.
Εσύ εκεί, πάμε.
Θα 'ρθεις;
Υποθέτω ότι ξεχωρίζετε τις λευκές.
Είμαι νέγρα.
Πρέπει να περάσαμε τη γραμμή Μέισον-Ντίξον.
Καλώς ήρθατε στον Νότο, κυρίες.
Ο διαχωρισμός είναι στο αίμα των ασπρουλιάρηδων.
Δεν έχεις μιλήσει απ' την ώρα που ξεκινήσαμε. Πώς λέγεσαι;
Λίνα Ντέρικοτ. Είμαι από τη Φιλαδέλφεια.
Τζόνι Μέι Μπέρτον. Εσύ;
Μπέρνις Μπέικερ. Από τη Νέα Υόρκη.
Κι εσύ, δεσποινίς μιγάδα;
Δεν είναι μιγάδα.
Η μητέρα της είναι Μεξικανή, κι ο πατέρας της νέγρος.
Ήταν θείος μου. Είσαι πολύ αγενής.
Δεν ήθελα να προσβάλω.
Έτσι μου φάνηκε εμένα.
Λέγομαι Ντολόρες Ουάσινγκτον.
- Η ξαδέρφη μου, η Ιλέιν Γουάιτ. - Τι κάνετε;
Καλά.
Είμαι λίγο κουρασμένη.
Ήρθα ως τον Βορρά και μένω με μια θεία με εννιά παιδιά
για να μπω στον στρατό.
Δεν μ' έστελναν στον Νότο.
Εμείς κι άλλες τέσσερις νέγρες δώσαμε εξετάσεις και αποτύχαμε.
Πέρασα τρία χρόνια στο κολέγιο Σπέλμαν και...
Κι η Ντολόρες λατρεύει την ιστορία, οπότε ήξερα ότι δεν γινόταν.
Ξέρεις τι έκανε;
Έγραψε γράμμα κατευθείαν στη Μαίρη Μακλάουντ Μπεθούν.
Τη γνωστή Μακλάουντ Μπεθούν;
Ποια είναι αυτή;
Θεέ μου. Από πού είσαι;
Απ' την επαρχία.
Είναι η επικεφαλής του Εθνικού Συμβουλίου Νέγρων Γυναικών.
Είναι στο υπουργικό συμβούλιο,
και προσωπική φίλη της ίδιας της Έλινορ Ρούσβελτ.
Πού να ξέρω εγώ τη Μα-Κλόουν;
Μακλάουντ λέγεται.
Κοροϊδέψτε με.
Χειρότερα από τον άντρα μου.
ΦΟΡΤ ΟΓΚΕΛΘΟΡΠ, ΤΖΟΡΤΖΙΑ, 1944
ΜΟΝΟ ΣΤΡΑΤΙΩΤΙΚΑ ΟΧΗΜΑΤΑ ΣΤΡΑΤΟΣ ΗΠΑ
Τι περιμένετε; Γρήγορα, κατεβείτε από κει.
Έφυγα από το σπίτι για να ακούω τα ίδια στον στρατό;
Πώς διάολο θα κατέβουμε;
Ελάτε.
Θα βοηθήσουμε.
Θα μου αρέσει εδώ.
Θα σε βοηθήσω.
Γεια. Είμαι ο Χιου Μπελ.
Λίνα Ντέρικοτ.
Καλώς ήρθατε.
Αν χρειαστείς κάτι, είμαι εδώ έναν χρόνο.
Ξέρω πολλά και μπορώ να σου δείξω.
Μόνο σ' αυτήν;
Όλες θέλουμε να μας δείξεις τα μέρη.
Κυρία μου.
Πάμε, κυρίες μου.
Εσύ μπορείς να με βοηθάς όποτε θέλεις, διάολε.
Τζόνι Μέι! Δεν πρέπει να μιλάς έτσι.
Ιεροκήρυκας είσαι;
Ο πατέρας μου είναι.
Από τη μία κόλαση πάω στην άλλη. Θα με στείλει και σε τρίτη.
- Απλώς... - Να κλείσει τα αυτιά της.
Φροντίστε να έχετε το πιστοποιητικό γέννησής σας.
Ελάτε μαζί μου.
Περάστε από κει.
Από αυτήν την πόρτα.
Ευχαριστώ.
Άλλο ένα γεύμα και θα ξεπεράσεις το όριο.
Σήκωσε το μανίκι για το εμβόλιο.
Επόμενη.
Πόσο θα με τσιμπάς;
Υποτίθεται ότι μας κάνουν αυτά; Δεν χωράνε τα βυζάκια μου.
Τα λένε στήθη, Τζόνι Μέι. Δείξε ευπρέπεια.
Τα δικά σου τα μικρούλια λέγονται στήθη.
Αυτή είναι η Μάρθα, αυτή η Μαίρη.
Αυτά είναι βυζάκια.
Και δεν μπαίνουν στη στολή.
Δεν είναι και πολύ σόι.
Πού νόμιζες ότι θα πήγαινες; Στο Waldorf;
Να με αφήσει ήσυχη.
Προσοχή!
Θα το ακούτε συχνά αυτό.
Όταν το ακούτε,
θα παρατάσσεστε στις κουκέτες
κοιτώντας ευθεία.
Κάντε το τώρα! Πάμε!
Προσοχή!
Οπλίτριες,
είμαι η λοχαγός Τσάριτι Άνταμς,
και θα είμαι η διοικήτριά σας.
Αυτό σημαίνει ότι όταν λέω "Κάντε το", το κάνετε.
Υπάρχουν κανόνες στον στρατό, και πρέπει να τηρούνται.
Και είναι αυστηροί.
Θα τους ακολουθείτε κατά γράμμα.
Χωρίς εξαιρέσεις. Δεν θα γίνονται ανεκτές.
Η εκπαίδευση αρχίζει στις 6:30. Να είστε δω στο εγερτήριο.
Αν έρχεστε εγκαίρως, θα αργείτε. Να έρχεστε νωρίς.
Η καθεμιά σας έχει ντουλάπι και μπαούλο.
Τα υπάρχοντά σας πρέπει να χωράνε μέσα σε αυτά τα δύο.
Δεν θα φοράτε περίπλοκο μακιγιάζ.
Θα ξυρίζετε τα πόδια σας.
Θα βάζετε αποσμητικό, και θα κάνετε ντους μία φορά τη μέρα.
Αν δεν ξέρετε να βάζετε ταμπόν, θα σας μάθουμε.
Πρέπει να είστε ευθυτενείς.
Η στάση είναι σημαντική.
Περπατάμε με το κεφάλι ψηλά,
την πλάτη ίσια και τον πισινό μας μέσα.
Έτσι περπατάμε.
Η στολή θα είναι τέλεια. Η υπολοχαγός Κάμπελ θα σας δείξει πώς.
Σχεδιάστηκαν για το λεπτό κορμί λευκής, όχι για τις καμπύλες νέγρας.
Αλλά είμαι σίγουρη ότι ξέρετε από κλωστή και βελόνα,
οπότε, θα τις κάνετε τέλειες.
Πρέπει να είναι τέλειες.
Χωρίς εξαιρέσεις.
Δεν είστε μόνο στον στρατό,
είστε γυναίκες και νέγρες.
Δεν έχετε την πολυτέλεια να είστε το ίδιο καλές με τους λευκούς στρατιώτες,
έχετε το βάρος να είστε καλύτερες.
Δεν εκπροσωπείτε μόνο την Αμερική, αλλά και τους νέγρους της Αμερικής.
Καλώς ήρθατε στο Γυναικείο Σώμα Στρατού.
- Κυρία Ρούσβελτ. - Γεια σου, Τζορτζ.
Πού είναι ο σύζυγός μου;
- Στο Οβάλ Γραφείο, σε συνάντηση. - Πολύ καλά.
Ποια είναι η γυναίκα στην πύλη;
Δεν είμαι σίγουρος. Είναι εκεί δύο μέρες τώρα.
Αλήθεια;
Τι θέλει;
Δεν είμαι σίγουρος. Θέλετε να μάθω;
Ναι, Τζορτζ. Ευχαριστώ.
Πιο ζωηρά, κυρίες μου!
Υπάρχουν φωτογράφοι ανά πάσα στιγμή,
που σας φωτογραφίζουν,
σας παρακολουθούν, γράφουν για σας.
Πολλοί δεν θέλουν να πετύχουμε.
Πολλοί δεν μας θέλουν εδώ.
Το καπέλο σου είναι πολύ ψηλά.
Σε αντίθεση με άλλους εδώ,
πρέπει να αποδείξουμε την αξία μας.
Τώρα είναι η στιγμή που θα την αποδείξετε.
Δεν θα ανεχτώ τσακωμούς μεταξύ σας.
Δεν θα ανεχτώ την ασέβεια.
Δεν θα σας πω ψέματα,
και δεν θα μου πείτε ψέματα χωρίς ακραίες συνέπειες.
Πιο ψηλά τα χέρια, οπλίτρια!
Αν σκέφτεστε ότι είμαι σκληρή απέναντί σας, έχετε δίκιο.
Είναι επειδή σας δίνω τον καλύτερό μου εαυτό,
και θα κάνετε το ίδιο.
Δεν δίνεις τον καλύτερό σου εαυτό, οπλίτρια. Κουνηθείτε.
Στοπ.
Εσείς οι τρεις.
Εσύ, εσύ κι εσύ, ελάτε εδώ.
Χρειάζομαι γυναίκες που να ξέρουν πώς είναι να αγωνίζεσαι.
Που πάλεψαν να επιβιώσουν από τη γέννησή τους.
Είναι το πρώτο σας παράπτωμα.
Στο τρίτο, φύγατε.
Είμαι σαφής;
Καταλάβατε;
- Μάλιστα, λοχαγέ. - Παραταχθείτε.
Πάμε, ας προσπαθήσουμε ξανά!
Χέρια ψηλά!
Δείξτε μου ότι ξέρετε να αγωνίζεστε!
Ελάτε, κυρίες μου! Πολεμάτε ή κοιμάστε;
- Στην κορυφή! - Πάμε!
Πάμε! Ανεβάστε τον ρυθμό!
Πιο γρήγορα!
Επτά, οκτώ, εννιά, δέκα!
Πάμε! Ανεβάστε τον ρυθμό!
Κάτω τα κεφάλια σας!
Πάμε, γυναίκες!
Ανεβάζουμε ταχύτητα!
Κουνηθείτε!
Δεν ήρθαμε για τσάι!
- Κάτω το κεφάλι! - Πάμε!
- Θέλω τον καλύτερο εαυτό σας! - Κουνήσου!
Δεν θέλω να κοιτάω τον πισινό σου!
Θες να σου ρίξουν; Δεν πάω σπίτι εξαιτίας σου.
Πάμε!
Ανεβάζουμε ρυθμό!
Έλα, Λίνα, μπορείς!
- Πάμε, κυρίες! - Εμπρός!
Εμπρός, δώστε τα όλα!
Πάμε!
Τζορτζ, είναι εκεί έξω στη βροχή.
Μάθαμε τι θέλει;
Είπε ότι περιμένει να σας δει, κυρία.
- Μια ομπρέλα, σε παρακαλώ. - Μάλιστα.
- Σκέπασέ την με την ομπρέλα σου. - Μάλιστα.
Σας ευχαριστώ.
Γεια σας. Θα κρυολογήσετε εδώ έξω.
- Είστε μέρες εδώ. - Ήθελα να σας δω.
Πρέπει να είναι πολύ σημαντικό.
Είμαι από τη Δυτική Βιρτζίνια. Ο άντρας μου είναι ανθρακωρύχος.
Δεν είμαστε σημαντικοί.
Όχι, όλοι είναι σημαντικοί.
Δεν ξέρω τι άλλο να κάνω.
Έχω μια φωτογραφία του γιου μου, του Βέρνον και του αδελφού του, του Έλμερ.
- Τι όμορφοι. - Σας ευχαριστώ.
Πήγαν στον πόλεμο πριν τρία χρόνια,
και δεν έχω νέα τους από τότε.
Δεν ξέρω τι να κάνω. Έχω τρελαθεί από την αγωνία.
Να τους γράψετε.
Γράφω συνέχεια, αλλά δεν παίρνω απάντηση. Ούτε γράμματα ούτε τίποτα.
Γιατί;
Κυρία Ρούσβελτ, το ίδιο συμβαίνει σε όλη τη χώρα.
Δεν έχουμε τρόπο να επικοινωνήσουμε.
Δεν γίνεται.
Ελάτε μέσα να μου τα πείτε όλα.
Σας ευχαριστώ πολύ.
Τι στο καλό;
Τι έκανες στα στήθη σου;
Τα έδεσα. Μόνο έτσι χωράνε στη στολή.
Ιλέιν, ξέρεις να ράβεις. Θα της τη φτιάξεις;
Δεν θέλω να κάνει τίποτα για μένα.
Σώπα. Δώσε μου το πουκάμισο.
Πονάνε τα πόδια μου. Χειρότερα κι απ' το εργοστάσιο.
Νόμιζα ότι θα ήταν μια αλλαγή εδώ.
Γι' αυτό ήρθες;
Γι' αυτό, και γιατί εκείνος ο αράπης με χτύπησε πολλές φορές.
Μίλα καλύτερα!
Εσύ, γιατί;
Για να σπουδάσω και να βοηθήσω την πατρίδα.
Το ίδιο. Πάω για μεταπτυχιακό στην ιστορία.
Να βοηθήσω μια χώρα που μας φέρεται σκατά;
Χαλάρωσε πια, κόρη ιεροκήρυκα.
Τζόνι Μέι, πάντα ήμουν μια καθωσπρέπει νεαρή.
Δοκίμασέ το. Μη μιλάς έτσι άσχημα.
Εσύ να είσαι όπως σ' έμαθε ο ιεροκήρυκας.
Εγώ θα 'μαι η Τζόνι Μέι.
Αν θύμωσες με τη χώρα, τι θες εδώ;
Οι μόνες δουλειές ήταν σε χωράφι, εργοστάσιο ή σε κουζίνα λευκών.
Οπότε είπα να 'ρθω.
Λίνα. Εσύ γιατί ήρθες;
Θέλω κι εγώ να βοηθήσω την πατρίδα.
Κατά του Χίτλερ.
Μα τον Θεό, δεν πιστεύω λέξη απ' αυτά.
Τι;
Λοιπόν, κυρίες μου, γιατί ήρθατε εδώ;
- Στρατολόγησαν το αγόρι μου. - Για την πατρίδα.
Εγώ θέλω να φέρω τον άντρα μου σπίτι.
Δεν με κρατούσε τίποτα στο Τέξας.
Ήθελα να σπουδάσω.
- Κι εγώ. - Εγώ, να ταξιδέψω στον κόσμο.
Καλή τύχη. Φτάσατε μέχρι την Τζόρτζια.
Βέβαια, κάποιες λέτε ψέματα,
αλλά θα σας πω τον πραγματικό λόγο που ήρθα.
Γιατί;
Για τους άντρες.
Στέλνουν άλλη μια λευκή μονάδα στην Ευρώπη;
Ναι, το βλέπω, υπολοχαγέ.
Και δεν έχουν ούτε τα μισά προσόντα.
Το ξέρω.
Έχω καιρό που ζητάω εντολές.
Σίγουρα δεν είναι μάταιο,
αλλά τι άλλο να κάνω για να τους δείξω ότι είμαστε έτοιμες;
ΥΠΗΡΕΣΙΑ ΧΗΜΙΚΟΥ ΠΟΛΕΜΟΥ ΘΑΛΑΜΟΣ ΑΕΡΙΩΝ
Αυτό πάντως δεν βοηθάει.
- Σήκω πάνω! - Δεσποινίς Λίνα,
δεν θα πολεμήσεις έτσι τον Χίτλερ.
Να είσαι δυνατή.
- Έλα, μπορείς. - Σήκω!
- Προσπαθώ. - Όχι...
...αρκετά!
Ντροπιάζεις όλη τη φυλή σου.
Είναι όλοι ήδη της άποψης
ότι οι νέγρες είναι χαζές, κατώτερες και τεμπέλες.
Δεν θα επιτρέψω σε γυναίκα της μονάδας μου να τους δικαιώσει.
Απάντησέ μου. Είσαι χαζή, κατώτερη ή τεμπέλα;
Όχι, κυρία.
Τότε; Θες να πας σπίτι;
- Όχι, κυρία. Πρέπει να μείνω εδώ. - Γιατί;
Θέλω να πολεμήσω για την πατρίδα μου.
Θες να πολεμήσεις;
Δεν μοιάζεις με πολεμίστρια, αλλά με αδύναμο παιδί
που δεν αξίζει να είναι σε μονάδα γεμάτη δυνατές γυναίκες.
Είναι το δεύτερο παράπτωμα.
Ή θα σηκωθείς ή θα φύγεις σήμερα.
Λίνα, σου θυμίζει κάποιον;
- Την Μαίρη Κάθριν. - Και ξέρουμε τι να την κάνουμε.
Κατεύθυνση.
Εννέα.
Εννέα μοίρες δυτικά.
Σήκω, οπλίτρια.
Φάε. Θα χρειαστείς τη δύναμή σου.
Έχει δίκιο, Λίνα.
Ας παραιτηθεί. Η λοχαγός Άνταμς δεν τη συμπαθεί.
Γιατί το λες αυτό;
Είναι αλήθεια. Την αντιπαθεί.
- Δεν είσαι καλός άνθρωπος. - Είμαι ειλικρινής.
Μην την ακούς. Θα τα καταφέρεις.
Κι αυτός σε κοιτάει συνέχεια.
Τζόνι Μέι, τη ζηλεύεις;
Σώπα.
Αν τον ήθελα, θα τον είχα.
Σιγά μη ζηλεύω την κοκαλιάρα.
Δεν την ενδιαφέρει.
Μόνο εκείνον τον Έιμπραμ σκέφτεται.
Τι είπες;
Δίπλα σου κοιμάμαι. Το φωνάζεις κάθε βράδυ.
Δεν μπορώ να κοιμηθώ.
Όλο Έιμπραμ και Έιμπραμ.
"Πού είσαι, Έιμπραμ; Πού είσαι".
Μην τολμήσεις να ξαναπείς το όνομά του.
Σε άφησα να με στριμώχνεις και να λες διάφορα,
αλλά μην ξαναπείς το όνομά του.
Σου άξιζε αυτό.
ΝΕΓΡΕΣ ΣΤΟ ΓΥΝΑΙΚΕΙΟ ΣΩΜΑ ΣΤΡΑΤΟΥ
Γραφείο συνταγματάρχη Ντάβενπορτ, παρακαλώ;
...ξεκινούν στον Στρατό.
Γυναίκες ικανές, σε εγρήγορση, περήφανες,
έτοιμες για το επόμενο βήμα στη ζωή.
Στη θέση στρατιωτών σε τηλεφωνικά κέντρα.
Σε Μονάδες Διαβιβάσεων σε διάφορους κλάδους.
Στο Μηχανοκίνητο,
με ικανότητες στη συντήρηση και επισκευή οχημάτων.
Είναι καλές οδηγοί και μηχανικοί.
Στα στρατιωτικά οχήματα.
Σε πολλούς τομείς, αναλαμβάνουν σημαντικές υπηρεσίες.
Αντικαθιστώντας τους άντρες, παίζουν σημαντικό ρόλο στη νίκη.
Ανάπαυση.
- Ήθελες να με δεις, Άνταμς; - Μάλιστα.
Ξέρω ότι είσαι επίμονη.
Αν αφορά πάλι τις εντολές...
Πράγματι.
Αποφοίτησαν εκατοντάδες γυναίκες,
και αυτόν τον μήνα, θα αποφοιτήσουν άλλες 38.
Όπως ξέρετε, έχω 97% επιτυχία. Είμαστε έτοιμες να μας καλέσετε.
Είσαι σίγουρη;
ΑΧΡΗΣΤΕΣ ΟΙ ΝΕΓΡΕΣ
Δεν είσαι έτοιμη για αποστολή.
Κύριε, με όλο τον σεβασμό, οι λευκές γυναίκες...
Είναι πιο ικανές.
Αν μου επιτρέπεις, έχω συνάντηση.
- Κύριε... - Έχω συνάντηση.
Μάλιστα, κύριε.
Είναι...
Κύριοι, γνωρίζετε τη γυναίκα μου.
Και από εδώ είναι η Μαίρη Μακλάουντ Μπεθούν.
Παρακαλώ, καθίστε.
Θα μπω στο θέμα μας.
Τον τελευταίο καιρό, με τη γυναίκα μου
συζητάμε για το πρόβλημα που υπάρχει με την αλληλογραφία
και το ηθικό των στρατιωτών μας.
- Έχετε κάποια εξήγηση; - Υπάρχει όντως μια σοβαρή παρακώλυση,
επειδή χρειαζόμασταν κάθε διαθέσιμο όχημα
για τις προμήθειες στην πρώτη γραμμή.
Ο στρατηγός Χαλτ θα μιλήσει για το μέγεθος του ζητήματος.
- Στρατηγέ; - Μάλιστα, κύριε.
Κε πρόεδρε, η προτεραιότητά μας είναι να βοηθήσουμε να κερδίσουν τον πόλεμο.
Η αλληλογραφία έλαβε αναγκαστικώς χαμηλότερη προτεραιότητα.
Το κατανοώ.
Αλλά δεν κατανοώ, πώς κανένας σ' αυτό το δωμάτιο,
δεν βλέπει πόσο σπουδαίο είναι κάτι τόσο απλό όσο ένα γράμμα
για το ηθικό των στρατιωτών.
Μόνο έτσι μπορούν να επικοινωνήσουν εκτός πεδίου μάχης.
Αλλά οι εντολές δίνουν προτεραιότητα
στις προμήθειες της πρώτης γραμμής.
Δηλαδή μου λέτε
ότι δεν υπάρχει τρόπος να λάβουν αλληλογραφία αυτοί οι άντρες;
Είναι απαράδεκτο.
Μαίρη.
Καθώς ταξιδεύω στη χώρα,
ακούω τις ίδιες ιστορίες παντού.
Ανήσυχοι γονείς, σύζυγοι,
παιδιά, αγαπημένα πρόσωπα,
όλοι αναρωτιούνται γιατί δεν έχουν λάβει κανένα γράμμα.
Ούτε ένα γράμμα ούτε μια κάρτα
από τους άντρες που πολεμούν για τη χώρα...
Σας διαβεβαιώνω
ότι έχουμε αναθέσει σε πολλούς λόχους αυτή την αποστολή,
αλλά πρόκειται για εφιάλτη υλικοτεχνικής υποστήριξης.
Δοκιμάσαμε και το Γυναικείο Σώμα Στρατού.
Εννοείς των λευκών γυναικών;
Υπάρχει άλλο;
Δεν γνωρίζετε, στρατηγέ,
ότι υπάρχουν νέγρες που υπηρετούν στο Γυναικείο Σώμα Στρατού;
Είναι περίπλοκη υπόθεση.
Δεν ρίχνεις γράμματα σε γραμματοκιβώτια.
Υπάρχουν λόγοι για τις εκκρεμότητες που δημιουργήθηκαν.
Θα χρειαζόταν πολλή ικανότητα
για να επιλυθεί η κατάσταση.
Με όλο τον σεβασμό, στρατηγέ,
οι νέγρες του Γυναικείου Σώματος Στρατού
είναι πολύ έξυπνες γυναίκες,
υπό την ηγεσία μιας εξαιρετικής νέγρας,
της λοχαγού Τσάριτι Άνταμς.
Είναι εκπληκτική.
Έχει τριπλό πτυχίο σε φυσική, μαθηματικά, λατινικά.
Σας διαβεβαιώνω, κύριε πρόεδρε,
ότι οι νέγρες του Γυναικείου Σώματος Στρατού
έχουν τις απαιτούμενες ικανότητες και την ηγεσία
για την παράδοση της αλληλογραφίας.
Να τος!
Πήγαινε. Θα σου κρατήσουμε θέση.
Σου αρέσει;
Συμπαθητικός φαίνεται.
Της αρέσει. Αλλά δεν είναι "εκείνος".
- Μην πεις το όνομά του. - Καλά.
Πήγαινε, μίλα του.
Γεια σου, οπλίτη.
Γεια σας.
Γεια.
Χαίρομαι που βγήκες για έξοδο. Περίμενα βδομάδες να σε δω.
Συγχαρητήρια που τα κατάφερες.
Μετά βίας. Δεν είμαι τόσο καλή όσο οι υπόλοιπες.
Είσαι πιο δυνατή απ' όσο νομίζεις.
Ευχαριστώ.
Αλλά δεν με ξέρεις.
Ξέρω ότι σε λένε Λίνα Ντέρικοτ.
Είσαι από μια πόλη έξω από τη Φιλαδέλφεια.
Σου αρέσει το άρωμα γιασεμί, αλλά όχι το γάλα.
Υπολογίζεις γρήγορα τα καύσιμα αεροσκάφους, και ξέρεις πολλά γι' αυτά.
Θες να αποδείξεις την αξία σου όχι μόνο στον εαυτό σου.
Πώς τα ξέρεις όλα αυτά;
Απλώς...
Βλέπω μια γυναίκα που με κάνει να αμφισβητώ τις επόμενες αποφάσεις μου.
Και θέλω να μάθω γιατί.
Ποιες αποφάσεις;
Θα ακουστεί τρελό.
Είναι να παντρευτώ το Σαββατοκύριακο.
Είχα αμφιβολίες.
Μετά σε είδα, κι είχα πιο πολλές.
Η μητέρα και η θεία μου με προειδοποίησαν για κάτι γαλίφηδες σαν εσένα.
Ορκίζομαι ότι λέω την αλήθεια, δεσποινίς Λίνα.
Μπορούμε να κάτσουμε μαζί;
Τι κάνετε εδώ;
Νομίζω ότι σε λίγο θα δούμε μια ταινία.
Όχι από αυτές τις θέσεις.
Πηγαίνετε στις πίσω.
Είμαι αξιωματικός, και διάλεξα αυτές τις θέσεις.
Οι κυρίες δεν θα μετακινηθούν, λοχαγέ Μάθιους.
Σ' έχω ακουστά.
Η ταραξίας.
Που ψάχνεται για καβγά.
Πάντα έτοιμη για μάχη.
Δεν αλλάζουμε θέση. Ας καθίσετε πίσω.
Δεν υπακούμε ανθρώπους σαν εσένα, νέγρα.
Κάθαρμα! Θα...
Δεν θα κάνεις τίποτα.
Κάθισε κάτω.
Ελάτε, παιδιά. Αφήστε τα αραπόσκυλα.
Δεν ξέρω ποιος νομίζεις ότι είσαι, αλλά εδώ είναι ο στρατός των ΗΠΑ.
Δεν ανέχομαι προσβολές. Πώς λέγεσαι;
Ποια σκατά νομίζεις πως είσαι;
Είμαι η λοχαγός Τσάριτι Άνταμς,
και απαιτώ στρατιωτικό χαιρετισμό.
Αυτό δεν πρόκειται να συμβεί ποτέ.
Το πηλίκιό μου.
Εσύ!
Συγγνώμη, λοχαγέ Άνταμς.
Γίνομαι πυρ και μανία με τους άξεστους ασπρουλιάρηδες.
Όλες δεν νιώθουμε έτσι;
Δεν με νοιάζει τι κάνουν, δεν θα τσιμπάς το δόλωμα,
γιατί όταν φοράς αυτήν τη στολή πρέπει να φέρεσαι ευπρεπώς.
Θα περάσουν στρατοδικείο,
αλλά δεν θα τους δώσεις ποτέ αυτό που θέλουν.
Άνταμς. Τι τρέχει;
Οι γυναίκες μου παρενοχλήθηκαν.
Τους ζήτησαν να αλλάξουν θέση.
Λευκοί στρατιώτες, με τον λοχαγό Μάθιους, τις εξύβρισαν και τις προσέβαλαν.
Δεν ανέχομαι τη μισαλλοδοξία.
Έχουμε τα ίδια δικαιώματα με τους λευκούς. Είναι ανεπίτρεπτο.
Παράτα το.
Με όλο τον σεβασμό, μας φέρονται σαν...
Έχετε εντολές.
Μεταβαίνετε στην Ευρώπη με το 6888ο Τάγμα, αύριο με αεροπλάνο.
Το στράτευμά σου θα φτάσει με πλοίο στις 11.
Ορίστε οι εντολές.
Θα τις ανοίξεις μόνο όταν είσαι στο αεροπλάνο πάνω από τον Ατλαντικό.
Ελεύθερη.
Σούζι!
- Μου είπες ψέματα. - Τι;
Στέλνουν τη Λίνα στην Ευρώπη.
Τι;
Εδώ.
Πολύ νερό.
- Πώς είσαι τόσο ήρεμη; Πίνεις; - Όχι!
Θα έλεγα να μου δώσεις λίγο.
Θα το ανοίξεις;
Δεν θέλω να είμαι η πρώτη.
Όλοι έχουν δύο φακέλους, εμείς μόνο έναν.
Δεν μπορώ να δω τι λέει ο άλλος.
- Ο ένας είναι από τον στρατό... - Άμπι.
Και από το Υπουργείο Πολέμου.
Μας στέλνουν χωρίς εντολές από το Υπουργείο;
Έτσι φαίνεται.
- Το στράτευμα δεν διοικείται χωρίς... - Εντολές του Υπουργείου.
Να.
Το Ταχυδρομικό Τάγμα;
Μας έχουν ικανές μόνο για την αλληλογραφία.
Να πάρει.
Οπότε, μια αράπισσα στο Οβάλ Γραφείο
είπε ότι μπορούν να το κάνουν αυτές.
Ειλικρινά,
δυσκολεύτηκα να συγκρατηθώ.
Αλήθεια πιστεύουν ότι κάτι αράπισσες μπορούν να κάνουν αυτήν τη δουλειά;
Χρειάζεται μια εύλογη ευφυΐα.
Εύλογη.
Και δεν έχω δει έξυπνο αράπη,
πόσο μάλλον γυναίκα.
Έφτασαν, κύριε.
Άντε να τις φέρεις.
Δική σου ιδέα ήταν η δεξίωση.
Εμένα μου φτάνει να πίνω.
Στρατηγέ, από εδώ η ταγματάρχης Άνταμς.
Ανάπαυση.
Ώστε...
είσαι η διαβόητη Άνταμς.
- Δεν ξέρω για το "διαβόητη". - Όχι.
Άκουσα για κάτι χαζομάρες που υποστηρίζεις, κάτι για ένταξη,
να πίνετε από βρύσες λευκών,
την ιστορία στο σινεμά, και τα σχετικά.
Τώρα σε προήγαγαν σε ταγματάρχη.
- Ξέρεις γιατί είσαι εδώ; - Μάλιστα.
Αν και δεν έχω εντολές από το Υπουργείο Πολέμου.
Μην ανησυχείς, θα έρθουν.
Μιλούσα για την αποστολή.
Μας είπαν ότι ήρθαμε για να ανακατευθύνουμε την αλληλογραφία.
Είσαι βέβαιη ότι μπορείτε να κάνετε τη δουλειά
στο μικρό διάστημα των έξι μηνών που έχουμε;
Έξι μήνες φτάνουν και περισσεύουν. Ναι, πιστεύω ότι μπορούμε.
Το ακούτε αυτό, κύριοι;
Μπορούν να το κάνουν. Έξι μήνες φτάνουν και περισσεύουν.
Το στράτευμά σας είναι καθοδόν.
Είναι στο Ιλ ντε Φρανς, οπότε είναι άνετα.
Πολύ ωραίο πλοίο.
Στρίβει επιτόπου
αν συναντήσει γερμανικό υποβρύχιο ή άλλο κίνδυνο.
Μάλιστα, κύριε.
Και μπορεί να ξεπεράσει γρήγορα
μια εισερχόμενη τορπίλη.
Είμαι σίγουρη ότι με τη συνοδεία τους
θα φτάσουν εδώ με ασφάλεια.
Δεν έχουν συνοδεία.
Και δυστυχώς, το μέρος όπου θα στεγαζόταν το στράτευμά σου
βομβαρδίστηκε λίγο πριν την άφιξή σας.
Αλλά μην ανησυχείς.
Εγώ προσωπικά ενέκρινα κάποια καταλύματα, που είμαι σίγουρος
ότι θα είναι κατάλληλα.
Ευχαριστώ, κύριε.
- Ξέρει να παρελαύνει το στράτευμα; - Μάλιστα.
Δεν έχετε δει καλύτερη παρέλαση.
Θα αποβιβαστούν παρελαύνοντας κατά την άφιξή τους.
Έλα, Λι.
Τι σου θυμίζει όλο αυτό το στριφογύρισμα;
Εσένα.
Να οδηγείς, κι εγώ στο πίσω κάθισμα.
Περνούσαμε τόσο ωραία.
Ήξερα ότι θα τα καταφέρεις.
Και ήξερα ότι θα έρθεις να με βρεις.
Δεν το βάζεις κάτω, δεσποινίς Λίνα Ντέρικοτ.
Μου λείπεις πολύ, Έιμπραμ.
Λίνα, τελείωνε με τις πετσέτες.
Έχουμε 855 γυναίκες σε ένα πολιτικό σκάφος,
χωρίς στρατιωτική συνοδεία,
πέρα δώθε στον ωκεανό, και θέλει να βγουν παρελαύνοντας;
Χριστέ μου.
Νόελ, ζήτησα αποστολή.
Μάλλον δεν θα έχουμε ευκαιρία να αποδείξουμε
ότι κάνουν λάθος.
Ειδικά όχι με κάτι τόσο εύκολο όσο η παράδοση αλληλογραφίας.
Μας δίνουν έξι μήνες να το κάνουμε.
Δεν πιστεύουν ότι μπορούμε.
Αυτοί οι λευκοί.
Και οι νέγροι.
Όπως ο Χάουαρντ.
Μην τον αναφέρεις.
- Προσπαθώ να τον ξεχάσω. - Μην τον αναφέρεις.
Ήταν το χειρότερο λάθος της ζωής μου.
Τι θέαμα.
Να το σκάμε από τον στρατώνα για να τον πιάσουμε στον κινηματογράφο με...
Τη Νόρμα Τζιν. Τη νέμεσή σου.
Τι... τσούλα.
Έγινες έξω φρενών όταν τον είδες.
Είδα τα μαλλιά σου, είχες ακόμα ένα μπικουτί.
Αμάν...
Τσάριτι, ξέρεις ότι οι στρατηγοί είχαν λόγο που γελούσαν.
Φάνηκε το σχέδιό του.
Και έξι μήνες για να φανεί γενναιόδωρος;
- Ναι. - Νόελ.
Πού είπαν ότι είναι η αλληλογραφία;
Καλησπέρα, στρατιώτες.
Τι θα θέλατε;
Στρατιωτικό χαιρετισμό!
Μας συγχωρείτε.
Πού είναι η αλληλογραφία;
Υπάρχει κι εδώ.
Ανοίξτε τις πύλες.
Θέλετε να δείτε όλα τα υπόστεγα; Είναι το ίδιο γεμάτα.
Πόσα είναι;
Όλα.
Θεέ μου.
ΓΛΑΣΚΩΒΗ, ΣΚΩΤΙΑ, ΦΕΒΡΟΥΑΡΙΟΣ 1945
Τις εκπαίδευσες καλά.
Παραταχθείτε!
6888ο Τάγμα!
Στοιχηθείτε δεξιά!
Προσοχή!
Στοιχηθείτε εμπρός!
Προσοχή!
Ξέρω ότι ήταν δύσκολο το ταξίδι...
και ξέρω ότι κρυώνετε.
Η αλήθεια είναι ότι θα κάνει κρύο.
Αλλά πρέπει να τα ξεχάσουμε όλα αυτά,
γιατί μας δόθηκε εντολή από τον στρατηγό Χαλτ να παρελάσουμε.
Σήμερα.
Τώρα.
Και θα παρελάσουμε.
Λοχαγός!
Εμπρός, μαρς!
Ο ΧΙΤΛΕΡ ΔΕΝ ΜΑΣ ΣΤΑΜΑΤΑ
Λόχος, αλτ!
Τάγμα, κλίνατε επί δεξιά!
Παρουσιάστε!
Προσοχή!
Τάγμα, εμπρός, μαρς!
Αυτή η αλληλογραφία βρίσκεται εδώ πάνω από δέκα μήνες.
Και όχι μόνο σε αυτό το υπόστεγο,
σε όλα.
Κάθε υπόστεγο είναι γεμάτο αλληλογραφία.
Οι στρατιώτες που πολεμούν εδώ δεν έχουν νέα από τους αγαπημένους τους.
Ούτε οι αγαπημένοι τους από αυτούς.
Το Υπουργείο Πολέμου δέχεται χιλιάδες παράπονα.
Το ηθικό των στρατιωτών μας είναι σε ιστορικό χαμηλό.
Κι αν οι στρατιώτες μας έχουν χαμηλό ηθικό, δεν έχουν κουράγιο.
Γυναίκες,
έχουμε διαταγή να παρέχουμε ελπίδα
και επικοινωνία
και πακέτα φροντίδας
στους εξουθενωμένους στρατιώτες μας στην πρώτη γραμμή.
Να ενημερωθούν οι οικογένειές τους αν είναι ασφαλείς.
Ή...
Ή αν σκοτώθηκαν στη μάχη.
Ενημερώνομαι
ότι έχουν γίνει κάποιες προσπάθειες επίλυσης της κατάστασης.
Αλλά δεν κατέστη δυνατόν.
Γι' αυτό έστειλαν εμάς.
Όμως, μην πλανάστε,
δεν μας έστειλαν εδώ γιατί πίστευαν ότι έχουμε την ικανότητα.
Είμαστε εδώ γιατί είναι σίγουροι ότι δεν μπορούμε.
Μας έδωσαν ένα χρονικό διάστημα έξι μηνών.
Το θεωρούσα αρκετό διάστημα,
ώσπου συνειδητοποίησα το μέγεθος αυτής της κατάστασης.
Χωρίς αλληλογραφία, το ηθικό είναι χαμηλό.
Τούτου λεχθέντος...
αυτή είναι η αποστολή μας.
Και δεν θα αποτύχουμε.
Να πώς θα ολοκληρώσουμε την αποστολή μας.
Οι οδηγοί μας θα έρθουν στο υπόστεγο.
Θα φορτώσουν τους σάκους στα φορτηγά ανά στρατιωτικό αριθμό.
Θα παραδοθούν στη βάση μας,
στη σχολή Κινγκ Έντουαρντς.
Σας προειδοποιώ,
δεν υπάρχει λόγος να παραπονεθείτε, γιατί ξέρω για τα παράσιτα.
Ξέρω ότι κάνει κρύο, δεν υπάρχει θέρμανση.
Ξέρω επίσης ότι βρισκόμαστε σε πόλεμο,
κι όταν είσαι σε πόλεμο, πορεύεσαι με ό,τι έχεις.
Ξέρουμε πώς γίνεται μια καλύβα σπιτικό.
Οι μητέρες μας χρειάστηκε να το κάνουν.
Θα ξεκινήσουμε οργανώνοντας ένα σύστημα επεξεργασίας της αλληλογραφίας.
Και θα το κάνουμε από εδώ.
Ως οδηγοί, δεν θα φεύγετε ποτέ από τη διαδρομή
από και προς το αεροδρόμιο.
ΤΑΓΜΑΤΑΡΧΗΣ Τ. Ε. ΑΝΤΑΜΣ
"Γνωστοποιείται ότι η ταγματάρχης Άνταμς
είναι επικεφαλής του 6888ου Τάγματος". Έλαβες επιτέλους τις εντολές;
Όχι. Κάθισα και σκέφτηκα.
Δεν μου δίνουν εντολές γιατί μας θέλουν σε χάος.
Δεν περιμένω, αλλά τους λέω εγώ ότι ανέλαβα τη διοίκηση.
Το έγραψα εγώ.
Στείλ' το, λοχαγέ.
Μάλιστα.
ΜΗ ΣΠΑΤΑΛΑΤΕ ΤΟ ΦΑΓΗΤΟ
10.500 ΣΑΚΟΙ
204.000 ΤΗΝ ΗΜΕΡΑ
855 ΓΥΝΑΙΚΕΣ
Εγερτήριο!
Πάμε!
Ακόμα φωνάζεις το όνομα που δεν επιτρέπεται να ξαναπώ.
Ξέρω ότι κάποιες πιστεύετε ότι είναι αδύνατον,
αλλά υπάρχει μόνο ένας τρόπος να φαγωθεί ένας ελέφαντας.
Μια μπουκιά τη φορά.
Δεν χρειάζεται να διαβάζεις κάθε όνομα.
Κοίτα τα νούμερα. Έτσι τα οργανώνεις πιο καλά.
Να σας πω!
Μην το κάνετε αυτό.
Μην τα πετάτε έτσι εκεί.
Αυτοί οι άνθρωποι πέθαναν!
Πρέπει να τους δείξουμε σεβασμό.
Συγγνώμη, ταγματάρχα Άνταμς.
Μπορώ να πάω στο αποχωρητήριο;
Μπορείς.
Πιάστε δουλειά.
Σου είπα ότι είναι τρελή.
Πάντα ήταν ήσυχη σαν ποντικάκι και τώρα ουρλιάζει;
Δεν θα μου φωνάζει εμένα.
Να σου πω κάτι;
Πρέπει να πάω στην τουαλέτα.
Θα βρείτε τον μπελά σας.
Δεν ακολουθώ την τρελάρα στην τουαλέτα.
Λίνα;
Καλά είμαι.
Δεν μου φαίνεται έτσι εμένα.
Σκούπισε τα μάτια σου.
Πρέπει να κατουρήσω.
Σίγουρα είσαι καλά;
Όχι. Αυτός ο άντρας πάλι.
Σε πλήγωσε όπως ο άντρας μου εμένα;
Σταμάτα πια.
Είναι νεκρός.
Τον...
κατέρριψαν
λίγο αφότου έφτασε εδώ.
Είχε καταταγεί...
και μου ζήτησε να τον περιμένω να γυρίσει σπίτι.
Λυπάμαι πολύ.
Θεέ μου, νιώθω σαν να έχω γίνει κομμάτια.
Μου υποσχέθηκε ότι θα έγραφε,
και δεν έλαβα κανένα γράμμα.
Ξέρω ότι έγραψε.
Αναρωτιέμαι αν τα γράμματά του είναι σε κάποιον σάκο εκεί.
Δεν ήξερα ότι θα τα κάναμε όλα αυτά.
Λίνα. Λυπάμαι πολύ.
Θέλω να σας ευχαριστήσω.
Ξέρω ότι δεν το ξέρατε, αλλά ευχαριστώ...
που με βοηθάτε να το ξεπεράσω.
Άκου, γλυκιά μου.
Αν υπάρχει γράμμα από εκείνον, θα το βρούμε.
Θα ψάχνουμε για οτιδήποτε απευθύνεται σε σένα.
Αποκλείεται όλα αυτά τα γράμματα...
Όλες ταυτόχρονα σας ήρθε;
Συγγνώμη, ταγματάρχα Άνταμς.
Όχι εσύ.
Ξέρω...
ότι δεν με συμπαθείτε...
γιατί ντροπιάζω τη μονάδα.
Αλλά σας υπόσχομαι...
ότι θα είμαι άριστη σ' αυτό.
Ξέρω τι περνούν αυτές οι οικογένειες.
Η άγνοια είναι ό,τι χειρότερο.
- Κάνεις λάθος. - Σας υπόσχομαι ότι θα...
Για το ότι δεν σε συμπαθώ.
Σε συμπαθώ.
Και σε σέβομαι.
Στην αρχή,
ανησυχούσα για σένα.
Αναρωτιόμουν αν θα τα κατάφερνες.
Αλλά όταν κόντεψες να λυγίσεις,
κάτι εμφανίστηκε και σε πήγε πιο πέρα.
Και τώρα βλέπω τι ήταν αυτό.
Λίνα, είσαι στρατιώτης.
Τώρα, οπλίτρια,
Παίρνω σοβαρά κάθε εντολή που παίρνω στον στρατό,
συμπεριλαμβανομένης αυτής, αλλά θα σου παραδεχτώ
ότι στην αρχή προσβλήθηκα
που μας έδωσαν μόνο την αλληλογραφία.
Τώρα καταλαβαίνω, όμως.
Γιατί ήξερα ότι ήταν σημαντικό
για τους στρατιώτες μας και τους δικούς τους,
αλλά τώρα έχω κι ένα πρόσωπο να το συνδέσω,
χάρη σ' αυτό που μοιράστηκες σήμερα.
Σ' ευχαριστώ.
- Γύρνα στη δουλειά. - Μάλιστα.
"Πέρασαν δύο μήνες από την εξάμηνη προθεσμία μας.
Ταγματάρχα, ξέρετε πόσο σημαντική είναι αυτή η αποστολή.
Πολύς κόσμος βασίζεται σε εσάς.
Ξέρω ότι μπορείτε να τα καταφέρετε.
"Μα αυτό δεν είναι...", με κεφαλαία,
"...ο τρόπος.
Ο στρατηγός Χαλτ χάρηκε που έμαθε ότι κάθε επιστολή που εστάλη τελευταία
επιστράφηκε ως ανεπίδοτη".
"Στέλνει τηλεγραφήματα στον Λευκό Οίκο κάθε μέρα
για την πρόοδό σας ή την έλλειψή της".
Να πάρει.
Είμαι σίγουρη, στρατηγέ Χαλτ.
Στείλαμε 57.000 γράμματα.
Ναι, και όλα ήταν ανεπίδοτα.
Τσάριτι, οι στρατιώτες μετακινούνται συχνά σε αυτές τις μάχες.
Λες να έδωσαν λάθος κάρτες εντοπισμού;
Πάντως δεν προσπαθούν να μας βοηθήσουν.
Για μία φορά, θα ήθελα να παίξω με ίσους όρους
όπου όλα είναι δίκαια.
Χωρίς κόλπα λευκών, μόνο δικαιοσύνη. Ζητάω πολλά;
Σίγουρα όχι.
Αλλά ξέρουμε ότι δεν θα αλλάξει σύντομα.
Είναι μέρος της αλλαγής.
Είδες την τελευταία πρόταση;
"Δυστυχώς, σε ενημερώνω
ότι ζητά να υποδεχτείτε νέγρους στρατιώτες τα Σαββατοκύριακα".
Σου μοιάζω με οικοδέσποινα;
ΤΟ ΓΥΝΑΙΚΕΙΟ ΣΩΜΑ ΣΤΡΑΤΟΥ ΚΑΛΩΣΟΡΙΖΕΙ
Πώς το κάνει αυτό;
Χόρευε με τη Γουίτνεϊ Λένι στο Χάρλεμ.
Κοίτα την!
Εντάξει!
Θεέ μου, χρειάζομαι λίγη διασκέδαση.
Τζόνι Μέι!
- Είναι αδιόρθωτη. - Έχει αυτοπεποίθηση.
Θα έλεγα χάλια. Κουράστηκα.
Καταπληκτική.
- Τέλεια. - Ευχαριστώ.
Ελάτε, θέλω ένα ποτό.
- Έλα, Λίνα. - Δεν έχω πιει ποτέ.
Ούτε εγώ.
Δεν κατατάχτηκα για να χάσω την αξιοπρέπειά μου με πειρασμούς.
Απόψε μάλλον
θα μπούμε όλες στον πειρασμό.
Θα έχει πλάκα!
- Θα σου φέρω ένα ποτό. - Ίσως δεν πρέπει.
Πρέπει να χαλαρώσεις. Κάθεσαι όλη μέρα στο γραφείο.
Είναι κάτι στρατιώτες εκεί.
- Ναι, αλλά είμαι ανώτερή τους. - Όχι όλους. Σε λάθος μεριά κοιτάς.
Έλα τώρα. Είναι αντισυνταγματάρχης.
- Γεια. - Γεια.
Γεια.
Δεν εκπλήσσεσαι που με βλέπεις.
Όχι και τόσο.
Όταν έμαθα για απόψε, έπρεπε να έρθω να δω το κορίτσι μου.
Μήπως τη γυναίκα σου στο σπίτι;
Δεν το έκανα.
Τι δεν έκανες;
Δεν την παντρεύτηκα.
Γιατί όχι;
Γιατί γνώρισα εσένα.
Δεν με ρίχνεις μ' αυτά.
Γιατί θεωρείς ότι προσπαθώ να σε ρίξω;
Χορεύουμε;
Λατρεύω αυτό το τραγούδι.
Με έκανες να σ' αγαπήσω
Δεν ήθελα να το κάνω
Τραγουδάς χάλια.
Με έκανες...
...να θέλω...
Είπα κάτι;
Όχι, εγώ...
Εγώ απλώς...
Αν μου πεις αυτό που σου συμβαίνει,
θα σου πω αυτό που συμβαίνει σ' εμένα.
Αυτά που έχω δει από τότε που είμαι εδώ
μ' έχουν ταρακουνήσει.
Ήσουν στην πρώτη γραμμή;
Να παραδώσω προμήθειες.
Πόσο άσχημα είναι;
Δεν φαντάζεσαι.
Αλλά τώρα που σε βλέπω απόψε...
Είσαι χάρμα οφθαλμών.
Ξέρω ότι δεν σε γνωρίζω...
αλλά θα το ήθελα.
Και να με γνωρίσεις κι εσύ.
Συγγνώμη.
Θα ήθελα πολύ να σε γνωρίσω, αλλά...
Το μυαλό και η καρδιά μου έγιναν κομμάτια για κάποιον που έχασα.
Οπότε...
Δεν νομίζω πως έχω τίποτα να σου δώσω.
Μπορείς να μου δώσεις φιλία.
Αυτό το μπορώ.
Το χρειαζόμαστε εδώ.
Λυπάμαι που είσαι θλιμμένος.
Λυπάμαι για την απώλειά σου.
Δεν κρυώνεις εδώ;
Ναι, κάνει κρύο.
Έλα.
Με συγχωρείτε.
- Ναι; - Είμαι ο Κλέμενς.
- Είμαι ο εφημέριός σας. - Τι;
Ο εφημέριος. Με έστειλαν να σας βοηθήσω.
Προσοχή!
Άνταμς!
Διατάξτε. Υπάρχει πρόβλημα;
Ένα από τα κορίτσια σου εδώ έχει τα αρχικά JMB.
Κι αυτό το JMB επέστρεψε ένα σημαντικό γράμμα στον αποστολέα
που μόλις τώρα λαμβάνω.
Το όνομα του παραλήπτη είναι δυσανάγνωστο.
Βλέπω τους στρατιωτικούς αριθμούς πεντακάθαρα. εσύ;
Ή ίσως δεν ξέρεις από νούμερα.
Είναι κρίμα.
Θα σε ρωτήσω άλλη μια φορά. Ποια είναι η JMB;
Εγώ είμαι, κύριε.
Εσύ;
Έλεος, κοπελιά. Είσαι ηλίθια;
Όχι, κύριε, δεν είμαι.
Γιατί επέστρεψες αυτό το γράμμα μετά από τόσο καιρό;
Σίγουρα είσαι ηλίθια.
Όλες είστε ηλίθιες!
Δεν μπορείς να στείλεις ένα γράμμα σε όποιον ανήκει;
Ξέρεις ανάγνωση;
Μάλιστα, ξέρουμε.
Σ' αυτήν μιλάω.
Το ξέρω, αλλά ως διοικήτριά της...
Σκάσε, Άνταμς!
Με ακούς; Απάντησε στην ερώτηση!
Μάλιστα, κύριε!
Σας ακούω.
Είστε εδώ δύο μήνες και δεν έχετε κάνει τίποτα.
Τι σκατά επιχείρηση διευθύνεις εδώ;
Πάω στον στρατηγό Χαλτ
να του πω να κλείσει αμέσως αυτό το τσίρκο.
Είναι γελοίο. Τι χάσιμο χρόνου.
Πού τις βρήκαν αυτές;
Ανάπαυση.
Πιάστε δουλειά!
Μια στιγμή!
Ό,τι και να λένε,
κάνετε εξαίρετη δουλειά,
ακόμα κι υπό αυτές τις συνθήκες.
Αλλά πολλά γράμματα επιστρέφονται,
και είναι απογοητευτικό.
Παρακολουθώ τη διαδικασία,
κατανοώ τι συμβαίνει,
αλλά θέλω να μου πείτε από τη δική σας οπτική.
Μία μία.
Εσύ πρώτα.
Υπάρχουν πάνω από 7.500 Ρόμπερτ Σμιθ.
Υπάρχουν τόσες κάρτες εντοπισμού που ψάχνουμε ανά ημερομηνία.
Κάποιες φορές, είναι δυσανάγνωστη.
Επίσης, κάνει τόσο κρύο
που κάποιες δουλεύουμε με γάντια.
Πολλά δέματα έχουν μούχλα. Έχουν μέχρι και δαγκωματιές ποντικών.
Έχουν φάει τα ονόματα στους φακέλους.
Κάποιες φορές, μία ή δύο λέξεις μόνο.
Είναι σαν τρελό σταυρόλεξο.
Βέρα, σου αρέσει το σταυρόλεξο.
Μάλιστα.
- Θα βοηθήσεις μ' αυτούς τους φακέλους; - Βεβαίως.
Ντολόρες, κάθε Σαββατοκύριακο έβλεπες ειδήσεις στο σινεμά.
Αν βρούμε την προέλευση, θα μας πεις τι συμβαίνει εκεί;
Ναι. Κι αν δω πότε στάλθηκε,
ίσως βρω πού κατευθυνόταν η μονάδα μετά.
Αυτό ίσως βοηθήσει.
Κάποια έχουν υποκοριστικά.
Αυτούς τους φακέλους να τους ανοίγετε.
Να βρίσκετε στοιχεία για το ποιοι είναι.
Σχετικά με τα δέματα με ρούχα.
Δούλευα σε κέντρο μόδας στην Καλιφόρνια.
Ξέρω από υφάσματα. Μπορώ να βοηθήσω.
Κυρία; Ήμουν ταχυδρόμος στη Βόρεια Καρολίνα.
Δούλευα στο γραφείο κηδειών του μπαμπά μου.
Πώς θα μας βοηθήσει αυτό;
Δεν είπα το δικό μου φόρτε.
Τζόνι Μέι.
Ξέρω ότι είναι μια θλιβερή στιγμή. Χάσαμε έναν σπουδαίο άνθρωπο.
Ο πρόεδρος Ρούσβελτ ήταν καλός ηγέτης,
και η ηγεσία είναι σημαντική.
Προσεύχομαι ο πρόεδρος Τρούμαν
να είναι επίσης σπουδαίος ηγέτης.
Αλλά για να ηγηθείς,
πρέπει να έχεις τα προσόντα.
Στις Παροιμίες 4:14, λέει
"Μη μπαίνεις στο μονοπάτι των μοχθηρών
και μην ακολουθείς τον δρόμο κακών ανδρών".
Οι τελευταίες λέξεις μπορούν να αλλαχθούν
σε "κακών γυναικών".
Προσεύχομαι για εσάς. Ξέρω ότι είναι δύσκολο.
Είναι δύσκολο να σε καθοδηγεί κάποια
που δεν είναι ικανή στα μάτια του στρατού,
ούτε έχει τα ηθικά προσόντα στα μάτια του Κυρίου.
Είναι κρίμα που την Παρασκευή το βράδυ
κάθε φως εδώ πέρα ανάβει,
αλλά την Κυριακή το πρωί, έχω ένα καμένο φως πάνω από το κεφάλι μου.
Δεν είναι έργο του Κυρίου.
Πρέπει να προσέχετε όταν σας οδηγεί το κακό.
Θα σας κάνει να χάσετε σημαντικά πράγματα.
Ας προσευχηθούμε.
Λέει, λοιπόν,
"Ξέρω ότι δεν είναι η αποστολή που είχες στο μυαλό σου, αλλά..."
Είναι τα πράγματά μου.
"Αγαπητέ Στρατηγέ Χαλτ,
οι γυναίκες του 6888ου είναι τρομερά αχρείες.
Τις καθοδηγεί μια μοχθηρή γυναίκα που προωθεί την ακολασία,
καθώς διευθύνει τη σχολή σαν πορνείο".
- Είπα ότι είναι δικά μου. - Ναι, όπως κι αυτά εκεί.
Φεύγετε σήμερα.
Με έστειλε εδώ ο στρατηγός Χαλτ.
Ας σας έστειλε κι ο ίδιος ο Κύριος.
Δεν ξέρω αν το ξέρετε,
αλλά είμαι κόρη ιεροκήρυκα.
Ξέρω τη Βίβλο απ' έξω κι ανακατωτά.
Είμαι γυναίκα με πίστη και άψογο χαρακτήρα,
και καθοδηγώ αυτές τις γυναίκες με αυστηρό τρόπο.
Με αγάπη και κατανόηση, που θα έπρεπε να δείχνει ένας εφημέριος.
Αναγκάστηκα να υποστώ τα πισώπλατα μαχαιρώματα
των λευκών στον στρατό.
Έχω μάθει κάθε στρατιωτικό νόμο
για να υπερασπιστώ τον εαυτό μου και να φτάσω εδώ.
Αν νομίζετε ότι φοβάμαι εσάς
ή ένα γράμμα σας προς οποιονδήποτε,
κάνετε λάθος, όπως και στο σημερινό υποτιθέμενο κήρυγμα.
Θα σας συνοδεύσει η οδηγός όπου θέλετε, αλλά φεύγετε τώρα.
Να σας βοηθήσει με τις βαλίτσες;
Γιατί να στείλουν εφημέριο;
Κοίτα...
Τη νύχτα που υποδεχτήκαμε στρατιώτες. Ξέρεις τι είναι.
Νομίζω ότι...
Αυτό είναι V-1.
Πάμε!
Προσοχή! Ελάτε!
Κατέβα.
Ταγματάρχα Άνταμς;
Τι είναι, οπλίτρια;
Είναι οι συντεταγμένες των στρατιωτών;
Ναι. Αλλά δεν επιτρέπεται να κοιτάς από τόσο κοντά.
Γι' αυτό τις σβήνει η λοχαγός Κάμπελ. Για να μην πέσουν στα χέρια του εχθρού.
Έχει ένα σύμβολο...
σχεδιασμένο πάνω του.
Και...Αυτό το γράμμα στάλθηκε λίγες εβδομάδες πριν.
Και αυτό το γράμμα...
έχει το σήμα της 2ης Μεραρχίας.
Με αυτά τα χειρόγραφα σύμβολα
ενημερώνουν κρυφά οι στρατιώτες τις οικογένειές τους
για το πού βρίσκονται.
Κάθε μεραρχία έχει 16.000 άντρες.
Μόλις εντόπισες 48.000.
Γυναίκες, πόσες από εσάς έχετε δει χειρόγραφα σύμβολα στα γράμματα
που μοιάζουν με τα σήματα των μεραρχιών μας;
Σηκώστε τα χέρια σας.
Πολύ καλή δουλειά, οπλίτρια.
ΚΙΝΔΥΝΟΣ ΜΗ ΕΚΡΑΓΕΙΣΑ ΒΟΜΒΑ
Η Τζόνι Μέι θα πάθει κρίση με τόσα γράμματα.
Πρέπει να χαλαρώσει.
Δεν έχουμε χρόνο για τέτοια!
Πρέπει να μείνουμε στη διαδρομή.
Να μείνουμε εδώ όλη μέρα;
Έχουμε καλό ρυθμό. Δεν θέλω να τον χαλάσω εγώ.
Σταμάτα! Όχι, σταμάτα!
Τι;
Νομίζω ότι είμαστε πάνω σε μη εκραγείσα βόμβα.
Είσαι σίγουρη;
Θεέ μου.
Τι κάνουμε;
Ό,τι μας έμαθε η ταγματάρχης Άνταμς.
Πρέπει να εκκενώσουμε το φορτηγό σύμφωνα με την εκπαίδευσή μας.
Εντάξει.
Κατεβείτε αργά από το φορτηγό.
Αργά!
Ένα.
- Δύο. - Δύο.
- Τρία! - Τρία!
Θεέ και κύριε.
Τι έγινε;
Κοίτα.
Λίνα.
Δεν φαίνεστε να δουλεύετε.
Θες να το δεις αυτό.
- Θα το διαβάσεις; - Της δίνεις ένα λεπτό;
Γυναίκες.
Η ταγματάρχης Άνταμς θέλει να μας δει.
Έγινε ένα ατύχημα.
Ο στρατός δεν θα τις θάψει καν;
Μου είπαν πως όχι.
Λυπάμαι πολύ.
Θα στείλω μήνυμα στις ΗΠΑ για βοήθεια,
αλλά στο μεταξύ, θα το αναλάβουμε εμείς
γιατί δεν θα επιτρέψουμε οι γυναίκες μας
να στερηθούν την αξιοπρέπεια μιας σωστής ταφής.
Κύριε
Είναι ένας κακός παλιόκοσμος
Οι άνθρωποι
Δεν νοιάζονται
Πώς σου φέρονται
Κύριε,
Είναι ένας κακός παλιόκοσμος
ΒΕΡΑ ΤΖ. ΣΚΟΤ ΟΠΛΙΤΡΙΑ. ΓΥΝΑΙΚΕΙΟ ΣΩΜΑ ΣΤΡΑΤΟΥ
Οπλίτρια.
Διατάξτε.
Πολλοί Αμερικανοί στρατιώτες είναι θαμμένοι εδώ.
Αν ξέρεις τη μέρα που πέθανε και τη μονάδα που ήταν,
θα τον βρεις εδώ.
Μπορεί να σε φέρει στη βάση;
Μάλιστα.
Πήγαινε, τότε.
Γεια.
Μπορείς να με περιμένεις;
Φυσικά.
ΝΤΕΪΒΙΝΤ Χ. ΤΕΪΛΟΡ
ΤΖΕΡΙ Σ. ΤΟΜΑΣ
ΕΪΜΠΡΑΜ Ι. ΝΤΕΪΒΙΝΤ 19 ΔΕΚΕΜΒΡΙΟΥ 1943
Ήξερα ότι θα σε έβρισκα. Το ήξερα.
Αγαπημένη μου δις Λίνα...
εννέα μοίρες δυτικά εδώ.
Δεν θέλω να σε ανησυχήσω,
αλλά για πρώτη φορά συνειδητοποιώ ότι μπορεί να μη γυρίσω στην πατρίδα.
Ξέρω, σου ζήτησα να με περιμένεις,
και γνωρίζοντάς σε, θα περιμένεις.
Αλλά...
αν δεν γυρίσω,
ζήσε τη ζωή σου με το γέλιο που είχες στο πίσω κάθισμα,
με τέτοια ελευθερία και χαρά.
Υποσχέσου μου ότι θα ζήσεις πολύ.
Αρκετά και για τους δυο μας.
Κι ότι θα γελάσεις αρκετά και για τους δυο μας.
- Σ' αγαπώ πραγματικά, Λίνα Ντέρικοτ. - Κι εγώ, Έιμπραμ Ντέιβιντ.
Συγγνώμη.
Που δεν είχα το θάρρος να το πω νωρίτερα από εκείνο το βράδυ.
Ψάξε με στον ουρανό.
Δικός σου για πάντα...
Έιμπραμ.
ΣΧΟΛΗ ΚΙΝΓΚ ΕΝΤΟΥΑΡΝΤΣ
Ανάπαυση.
Καλημέρα σας.
Ο στρατηγός Λι μού λέει ότι κάνετε πρόοδο.
Μάλιστα.
Αν και χάσαμε δύο γυναίκες μας.
Συμβαίνουν αυτά.
Όσο για την πρόοδο, διαφωνώ.
Ούτε ένας από τους στρατιώτες μου δεν έχει δει λίγη πρόοδο.
Λυπάμαι. Δουλεύουμε όσο πιο γρήγορα μπορούμε.
Προφανώς όχι αρκετά γρήγορα.
Δεν μπορεί να είναι όλο το τάγμα σου.
Όχι.
Έχουμε 24ωρες βάρδιες, οπότε κάποιες γυναίκες ξεκουράζονται.
- Ξεκουράζονται; - Μάλιστα.
Ήρθα να επιθεωρήσω τα στρατεύματά σας, και δεν είναι εδώ.
Είναι λογικό, ταγματάρχα;
Κοιτάξτε...
Σαλόνι ομορφιάς;
Μάλιστα.
Έτσι ξοδεύεις τα λεφτά του στρατού;
Δηλαδή μου λες
ότι έχουν χρόνο να φτιάξουν τα μαλλιά τους,
αλλά δεν έχουν χρόνο να τις επιθεωρήσει ο στρατηγός τους;
Όχι, ακούστε...
Λυπάμαι, αλλά μέσα είναι οι γυναίκες της νυχτερινής βάρδιας
και κοιμούνται.
Αυτά είναι τα ντους μας, και οι γυναίκες μου κάνουν ντους.
- Λι. - Διατάξτε.
Δεν είπες σ' αυτήν τη γυναίκα ότι θα ερχόμουν για επιθεώρηση;
Μάλιστα.
Και η ταγματάρχης δεν καταλαβαίνει ότι επιθεώρηση
είναι ό,τι θέλω να επιθεωρήσω;
Μάλιστα. Το καταλαβαίνει.
Έτσι διοικείς έναν λόχο;
Κι εκείνη η αίθουσα;
Μπορώ να μπω εκεί;
Μάλιστα. Είναι η αίθουσα διαλογής.
Ευχαριστώ.
Παρακαλώ.
Προσοχή!
Τι είναι αυτό το χάλι;
Μερικά πακέτα τα μάσησαν αρουραίοι και χωρίστηκε το περιεχόμενο.
Βρήκαμε πώς να ενώνουμε τα αντικείμενα ανάλογα με το ύφασμα.
Εδώ ταιριάζουμε τα γράμματα με τους στρατιώτες
που έχουν το ίδιο όνομα και επίθετο.
Γιατί δεν βλέπετε απλά τον αριθμό τους;
Αυτό προσπαθήσαμε στην αρχή.
Κάποια γράφουν υποκοριστικό, οπότε κάνουμε έρευνα,
για να φτάνουν σίγουρα στον σωστό στρατιώτη.
Σπαταλάτε τα λεφτά του στρατού σε αρώματα;
Όχι.
Όταν δεν βρίσκουμε το όνομα, επειδή έχει σβηστεί...
Κάποιες βάζουν στο γράμμα το αγαπημένο τους άρωμα,
και οι γυναίκες μας καταφέρνουν να το αναγνωρίσουν.
Ήταν δύσκολο,
αλλά βρίσκοντας την πολιτεία όπου πωλείται το άρωμα,
εντοπίζουμε την αποστολέα.
Άκρη, κοπελιά.
Τα ανοίγετε και τα διαβάζετε;
Μόνο όταν δεν μπορούμε να εντοπίσουμε τον στρατιώτη.
Μου κάνεις πλάκα;
Ανοίγετε και διαβάζετε τα γράμματα λευκών στρατιωτών;
Ενίοτε, μόνο έτσι αποκτούμε στοιχεία για να τους βρούμε.
Είναι ιδιωτικά, ταγματάρχα.
Έχασες ό,τι έχει απομείνει απ' το μυαλό σου;
Θέλησες να με πείσεις
να θάψω τις γυναίκες που σκότωσες
επειδή δεν τις εκπαίδευσες σωστά.
Τώρα λοιπόν...
που πέθανε ο πρόεδρος Ρούσβελτ,
αυτό το πειραματάκι θα λήξει αμέσως.
Θα σε απαλλάξω από τα καθήκοντά σου.
Και θα φέρω έναν λευκό υπολοχαγό εδώ, να δεις πώς διοικείται μια μονάδα!
Πάνω από το πτώμα μου.
Τι είπες;
Με όλο τον σεβασμό,
το τάγμα μου δουλεύει μέρα νύχτα υπό φρικτές συνθήκες.
Συχνά δεν έχουμε θέρμανση.
Κάνει τόσο κρύο, που βάζουν νερό στα κράνη για να πλυθούν.
Ζητήσατε να κάνουμε στρατώνα αυτό το μέρος χωρίς κρεβάτια και βοήθεια.
Παρενοχλούν τις γυναίκες μου και μετά τις πλησιάζουν
και τις ρωτάνε αν έχουν κάτι κάτω από τη φούστα
λόγω των φημών από λευκούς στρατιώτες.
Στείλατε εφημέριο όχι να προσευχηθεί, αλλά για να μας κατασκοπεύει.
Χάσαμε δύο γυναίκες από βόμβα, που ήταν άριστα εκπαιδευμένες
από εμένα, και το ξέρω.
Και δεν δίνετε καν εντολή για μια σωστή ταφή.
Ξέρω, έχουμε πόλεμο, αλλά ο δικός μας ξεκινά γιατί είμαστε νέγρες.
Πολεμάμε σε κάθε μέτωπο.
Όπως είπα, λοιπόν, πάνω απ' το πτώμα μου.
Θα με στείλει στο στρατοδικείο.
Νιώθω τόσο υποκρίτρια
που λέω σ' αυτές τις γυναίκες να διατηρούν την ευπρέπειά τους.
Δεν ξέρω τι μ' έπιασε.
Σκεφτόσουν ότι είχες δίκιο.
Ήταν αγενής, έκανε σαν να ήμασταν άπραγες.
Αλλά είναι ανώτερός μου. Υποτίθεται ότι ξέρω να φέρομαι.
Λυπάμαι, αλλά έχουμε πρόβλημα. Οι γυναίκες σταμάτησαν να δουλεύουν.
Γιατί;
Δεν ξέρω.
Πιάστε δουλειά!
Δουλέψτε!
Πιάστε δουλειά!
Ξέρω ότι ο Ρούσβελτ ήταν υποστηρικτής τους,
αλλά θέλω να μιλήσεις στον Τρούμαν. Δεν κάνουν τίποτα.
Να πεις στον πρόεδρο
ότι είναι το χειρότερο λάθος.
Κι αυτή η Άνταμς;
Να περάσει στρατοδικείο.
Το είπε, στρατάρχα. Μου το είπε κατάμουτρα!
Διαβάζουν τα γράμματα των λευκών στρατιωτών...
Ένα λεπτό.
Τι έγινε;
Οι άντρες λαμβάνουν την αλληλογραφία τους.
- Μόργκαν! - Ναι! Εδώ!
- Βέσπερ! - Ναι!
Μόνγκρεϊ!
Καρλ!
Βίνσεντ!
Βον!
Ταχυδρομείο!
Μαλόουν! Νίλσον!
Εισερχόμενα!
Βιρανέλι!
Αλεξάντερ!
Βίνσεντ!
Μόνγκρεϊ!
- Φρανκ! - Ναι, εδώ!
Για τον Τράουτμαν!
- Τράουτμαν! - Ναι!
Ορίστε.
Αγάπη μου!
ΟΙ ΝΕΓΡΕΣ ΔΙΑΤΗΡΟΥΝ ΤΟ ΗΘΙΚΟ ΤΟΥ ΣΤΡΑΤΟΥ ΥΨΗΛΟ
"Ήταν η καλύτερη μέρα της ζωής μου..."
Να σας πω!
Είστε από το 6888ο;
Μάλιστα.
Είναι το 6888ο!
Ανάπαυση, στρατιώτες!
"Το 6888ο Ταχυδρομικό Τάγμα
ήταν το μόνο αποτελούμενο αποκλειστικά από μαύρες και έγχρωμες
στην Ευρώπη κατά τον Β' Παγκόσμιο Πόλεμο".
"Μετά την ολοκλήρωση της αποστολής
άνω των 17 εκατομμυρίων επιστολών σε 90 μέρες,
η απόδοσή μας εντυπωσίασε τόσο την ηγεσία,
που μας έστειλαν στη Ρουέν της Γαλλίας,
όπου ολοκληρώσαμε άλλη μια αποστολή σε χρόνο ρεκόρ".
Η ΠΡΑΓΜΑΤΙΚΗ ΛΙΝΑ ΝΤΕΡΙΚΟΤ 100 ΧΡΟΝΩΝ
"Ήταν πολλή δουλειά, πολλή θλίψη.
Κανείς δεν μας ευχαρίστησε για την υπηρεσία μας
ούτε μας συμπεριέλαβε στις εορταστικές παρελάσεις.
Δεν αναγνωρίστηκε η σκληρή δουλειά και η ανιδιοτελής υπηρεσία μας.
Μας φέρθηκαν καλύτερα στην Ευρώπη
από ό,τι όταν επιστρέψαμε στις ΗΠΑ.
Αυτό, μέχρι τώρα.
Ο κόσμος αρχίζει να αναγνωρίζει εμάς και αυτό που κάναμε.
Μας έδωσαν και το Μετάλλιο Τιμής του Κογκρέσου για τις υπηρεσίες μας.
Δεν είναι σπουδαίο";
ΟΠΛΙΤΡΙΑ ΡΟΜΕΪ Σ. ΤΖΟΝΣΟΝ ΝΤΕΪΒΙΣ (ΓΕΝ. 1919)
ΤΑΓΜΑΤΑΡΧΗΣ ΦΑΝΙ ΓΚΡΙΦΙΝ ΜΑΚΛΕΝΤΟΝ (ΓΕΝ. 1920)
Θεέ μου, πόσες αναμνήσεις.
ΤΟ 6888ο ΤΑΓΜΑ
Και ναι, παντρεύτηκα τον Χιου όταν γυρίσαμε στην πατρίδα.
Το 6888ο Ταχυδρομικό Τάγμα ήταν το μόνο
αποτελούμενο αποκλειστικά από μαύρες και έγχρωμες γυναίκες
που υπηρέτησε στην Ευρώπη στον Β' Παγκόσμιο Πόλεμο.
ΠΡΑΓΜΑΤΙΚΑ ΠΛΑΝΑ ΑΠΟ ΤΗΝ ΑΦΙΞΗ ΤΟΥ 6888ου ΣΤΗΝ ΕΥΡΩΠΗ
Έφτασαν στην Ευρώπη πριν από το τέλος του πολέμου,
και τους ανατέθηκε το ανέφικτο έργο
της παράδοσης 17 εκατομμυρίων φακέλων σε έξι μήνες.
Το κατάφεραν σε λιγότερο από 90 μέρες.
Το 6888ο Τάγμα συνέβαλε στην επικοινωνία
και την ενίσχυση του ηθικού και της ελπίδας των στρατιωτών.
Και περνάμε στον 20ό αιώνα,
όπου οι γυναίκες έγιναν πλήρη μέλη του στρατού των ΗΠΑ.
Είναι εδώ μαζί μας σήμερα
δύο υπέροχες γυναίκες.
ΗΜΕΡΑ ΠΕΣΟΥΣΩΝ
Μου είπαν την ηλικία τους, αλλά δεν έχει σημασία,
γιατί μου φαίνονται περίπου 30, 40.
Η Μαίρη Ράγκλαντ και η Άλις Ντίξον,
που υπηρέτησαν στο 6888ο Τάγμα,
τη μόνη μονάδα Αφροαμερικανών γυναικών στο Γυναικείο Σώμα Στρατού
που υπηρέτησε στο εξωτερικό στον Β' Παγκόσμιο Πόλεμο.
Ένα θερμό χειροκρότημα.
Θέλω να σας ευχαριστήσω για τις υπηρεσίες σας,
για το θάρρος σας, για την αφοσίωσή σας.
Ο Θεός να σας ευλογεί. Ο Θεός να ευλογεί την Αμερική.
Στις 27 Απριλίου 2023, η βάση Φορτ Λι, προς τιμήν του στρατηγού Λι του Εμφυλίου,
μετονομάστηκε σε Φορτ Γκρεγκ-Άνταμς προς τιμήν δύο μαύρων πρωτοπόρων
του αντιστράτηγου Άρθουρ Γκρεγκ
και
της αντισυνταγματάρχη Τσάριτι Άνταμς.
Η μετονομασία της βάσης προς τιμήν της, καθιστά την Άνταμς
τη μόνη μαύρη γυναίκα στην ιστορία των ΗΠΑ που έχει τιμηθεί έτσι.
Η ΤΑΙΝΙΑ ΕΙΝΑΙ ΑΦΙΕΡΩΜΕΝΗ ΣΤΗ ΖΩΗ, ΤΗΝ ΥΠΗΡΕΣΙΑ ΚΑΙ ΤΗ ΜΝΗΜΗ
ΤΟΥ ΚΛΑΡΕΝΣ ΚΑΙ ΤΗΣ ΖΑΚΛΙΝ ΑΒΑΝΤ
Υποτιτλισμός: Σταυρούλα Σοκόλη